《徐子与至都下同梁思伯过访得寒字》
明代·黎民表

绨袍犹接故人欢，尊酒同挥雨雪寒。草积射堂初解𨛦，花明燕阙复弹冠。

交游渐觉青云尽，世路从知白首难。画省愿君还并入，烽尘今已静桑乾。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。